หุ้นปิดร่วง2.57จุดทำกำไรท้ายตลาด
หุ้น22ก.พ.ดัชนีปิดลบ 2.57 จุดที่ 1,137.82 จุด มูลค่าซื้อขาย 39,622.59ล้านบาท
22 ก.พ. 2555

หุ้น22ก.พ.ดัชนีปิดลบ 2.57 จุดที่ 1,137.82 จุด มูลค่าซื้อขาย 39,622.59ล้านบาท




ตลาดหุ้นวันที่ 22 ก.พ. ดัชนีปิดที่  1,137.82 จุด  ลดลง 2.57  จุด หรือ  -0.23%  มูลค่าการซื้อขาย  39,622.59ล้านบาท 
นายจักรกริช  เจริญเมธาชัย รองกรรมการผู้จัดการฝ่ายกลยุทธ์การลงทุน บริษัทหลักทรัพย์โกลเบล็ก กล่าวว่า  ตลาดหุ้นปรับตัวลงในช่วงบ่ายหลังจากศาลรัฐธรรมนูญวินิจฉัย พ.ร.ก. 2 ฉบับเกี่ยวกับกู้เงินแก้น้ำท่วมและบริหารหนี้กองทุนเพื่อการฟื้นฟูและพัฒนาระบบสถาบันการเงินไม่ขัดรัฐธรรมนูญ ส่งผลให้นักลงทุนขายทำกำไรออกมา
"ตลาดหุ้นรับข่าวดีไปหมดแล้วทั้งการแก้ปัญหาหนี้ของกรีซหลังรัฐมนตรีคลังยุโรปอัดฉีดเงินช่วยเหลือ รวมถึงพ.ร.ก.การเงิน 2ฉบับก็ผ่านแล้ว ขณะที่ตลาดหุ้นเข้าสู่การขายมาก จึงมีแรงทำกำไรออกมา"นายจักรกริช กล่าว
สำหรับแนวโน้มตลาดหุ้นวันพรุ่งนี้คาดว่าดัชนียังถูกกดดันจากแรงขายทำกำไร โดยมองแนวรับที่ 1,133 จุดและแนวต้าน 1,148 จุด แต่หากเงินทุนต่างชาติยังไหลเข้าซื้อต่อเนื่องอาจหนุนให้เกิดแรงเก็งกำไรระยะสั้น จึงแนะนำหุ้นกลุ่มพลังงานและปิโตรเคมีซึ่งได้ราคาน้ำมันในตลาดโลกที่ปรับตัวขึ้นต่อเนื่องช่วยหนุน
หลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
TMB  มูลค่าการซื้อขาย  2,577.03 ล้านบาท ปิดที่  1.74 บาท เพิ่มขึ้น  0.05 บาท หรือ +2.96%  PTT   มูลค่าการซื้อขาย 2,398.44 ล้านบาท ปิดที่  358 บาท เพิ่มขึ้น 1 บาท หรือ +0.28%  IVL   มูลค่าการซื้อขาย 1,893.43 ล้านบาท ปิดที่  38.75 บาท ลดลง 2 บาท หรือ  -4.91%  BBL  มูลค่าการซื้อขาย  1,826.73 ล้านบาท ปิดที่ 176.50 บาท เพิ่มขึ้น 2.50 บาท หรือ +1.44%CPALL  มูลค่าการซื้อขาย 1,351.04 ล้านบาท ปิดที่ 60.50 บาท เพิ่มขึ้น 1.75 บาท หรือ +2.98%